**Slovenský jazyk – učebnica str. 65 – 70**

**Napíš si do zošita (vytlač si):**

**Skloňovanie podstatných mien stredného rodu – SR**

**Vzory: žena, ulica, dlaň, kosť**

**Vzor ŽENA**

**Podľa vzoru žena skloňujeme podstatné mená ŽR zakončené na samohlásku -a, pred ktorou stojí tvrdá (vláda, obloha, lyžovačka, nížina, strecha, teta…) alebo obojaká spoluhláska (žaba, lampa, mama, potrava, para, rosa, koza…).**

**Je to tvrdý vzor, lebo v troch pádoch má na konci -y: G sg.- od ženy, N a A pl. – ženy.**

**Tvrdé vzory sú len dva – žena a dub ( dub má -y len v dvoch pádoch: N a A pl. – duby).**

**Sg./jednotné číslo: Pl./množné číslo:**

**N žena N ženy**

**G ženy G žien**

**D žene D ženám**

**A ženu A ženy**

**L žene L ženách**

**I ženou I ženami**

**ŽENA – žen = základ slova, -a = ohýbacia prípona**

**G pl. = od koho? od čoho? - žien, oberačiek, ukážok, výnimiek, horúčok, pazúch, utierok,**

 **tekutín, žineniek, lyžovačiek … končí na posledné písmeno**

 **základu slova**

**Andrea, Lea,Tímea (-ea), aloa (-oa), Papua (-ua) – podstatné mená ŽR takto zakončené majú**

**v D a L sg./j. č. -i a v G pl./mn. č. -í :**

**sg.: N Andrea, G Andrey, D Andrei, A Andreu, L Andrei, I Andreou**

**pl.: N Andrey, G Andreí, D Andreám, A Andrey, L Andreách, I Andreami**

**ÚLOHA – PZ 43/1., 2., 3. PZ 44/5., 6., 7.**

**Vzor ULICA**

**Podľa vzoru ulica skloňujeme podstatné mená ŽR zakončené na samohlásku -a, pred ktorou stojí makká spoluhláska (skriňa, guľa, Alica…) alebo na dvojhlásku -ia (Mária, Lucia, geografia, biológia, šalvia…).**

**Je to makký vzor, lebo v príponách má len -i.**

**Sg./j.č. Pl./mn. č.**

**N ulica N ulice**

**G ulice G ulíc**

**D ulici D uliciam**

**A ulicu A ulice**

**L ulici L uliciach**

**I ulicou I ulicami**

**ULICA = ulic = základ slova, -a = ohýbacia prípona**

**G pl. = z koho? z čoho? – z ulíc, skríň, Alíc, vrátnic, železníc, sprievodkýň, pivníc…**

 **z riaditeľní, učební, vaní, kotolní, zborovní, Márií, šalvií…**

**ÚLOHA – PZ 45/1., 2., PZ 46/3., 4., 5., 6., PZ 47/7.**

**Slovenská literatúra – str. 49 – 52**

 **Pozorne si prečítaj článok a napíš si do zošita(vytlač si):**

**Ján Uličiansky: Snehuliak Sil Vester**

**Literárny druh: epika**

**Literárny žáner: rozprávka**

**Forma: prozaická**

**Téma: zimné obdobie**

**Hlavné postavy: snehuliak Sil Vester**

 **Snežná Lily – krásna, biela ako sneh, oči čierne ako uhlíky, sirota,**

 **mala ťažký život**

**Dej sa odohráva na Ďalekom Severe v snehuliackej osade Sen Severu. Snehuliaci opustili svoje domovy, lebo ich zachvátila snehová horúčka. Na Ďalekom Severe hľadali pod snehom zakopané poklady.**

**V rukách mali pištole, strieľali do seba ľadovými guľkami. Do osady prišiel aj Sil Vester. Vošiel do Sneh – baru, kde snehuliaci popíjali limonádu – snehovicu.**

**Sneh – bar, cukráreň, patril krásnej Snežnej Lily. Všetci ju milovali aj postrach snehuliakov Sam Hul (špinavý, zarastený, nebezpečný).**

**Sil Vester si od Snežnej Lily pýtal mlieko, nápoj, ktorý dáva snehuliakom silu za troch chlapov. Nápoj nepoznali, ale Sil Vester si ho priniesol vo fľaške a ponúkol aj Samovi Hulovi. Vypil dúšok mlieka, vypľul na dlážku a odpadol. Potom sa v bare strhla veľká bitka, porozbíjali všetky ľadové poháre a zdemolovali bar.**

**Sil Vester požiadal Snehovú Lily o ruku. Zostali na Ďalekom Severe, postavili si mliečny bar.**

**Lily spievala a Sil Vester hral na husliach.**

**Myšlienka: Peniaze nie sú všetko. Láska má v živote človeka oveľa vačšiu cenu.**

**Žiaci, vypracované úlohy mi včas pošlite. Pekný pracovný týždeň.**